**Edward Thomas «Ed» Schafer** (født 8. august 1946 i Bismarck i Nord-Dakota) er en republikansk politiker fra Nord-Dakota i USA. Han var den 29. jordbruksminister i USA, fra 2008 til 2009, det siste året i president George W. Bushs regjeringstid. Han var også den 30. guvernøren i Nord-Dakota, i tiden fra 15. desember 1992 til 15. desember 2000. Han er fra 14. januar 2016 fungerende president ved University of North Dakota, fram til 1. juni 2016.

Liv og virke
------------

### Bakgrunn

Edward Schafer tok i 1969 eksamen i bedriftsøkonomi ved University of North Dakota, og tok deretter en mastergrad i samme fag fra University of Denver. Han begynte deretter i farens bedrift Gold Seal Company i NOrd-Dakota. Han hadde her ulike oppgaver, og ble ttil slutt bedriftens øverste ledeer i årene 1978 til 1985.

### Politisk virke

Han ble valgt til guvernør i 1992, og gjenvalgt i 1996. I hans guvernørtid hadde staten en sterk økonomisk vekst, med 10 % økning i sysselsetningen og rekordlav arbeidsløshet, samtidig som antallet offentlige ansatte ble redusert. Det ble også en økning i midlene til skolevesenet og eldreomsorgen. Han søkte ikke gjenvalg i 2000.

Etter guvernørtiden hadde han ulike rådgiveroppgaver, fra 2002 sivil rådgiver for arméministeren, og for andre konservative politiske interessegrupper, som Americans for Prosperity og North Dakota Taxpayers' Association.

I oktober 2007 ble han nominert av George W. Bush til å bli jordbruksminister, og han ble godkjent 28. januar 2008. Høringen skulle egentlig ha vært 30. januar, men ble fremskyndet av Nord-Dakotas senator, demokraten Kent Conrad slik at Schafer kunne være tilstede under State of the Union som regjeringsmedlem.

### Midlertidig president ved University of North Dakota

Den tidligere presidenten ved University of North Dakota, Robert Kelley, kunngjorde at han ville gå av med pensjon ved utgangen av 2015, og gikk formelt av 14. januar 2016. Samme dag ble Schafer innsatt som midlertidig president ved universitetet, en oppgave han tok på seg etter litt nøling.

15, mars 2016 ble det kunngjort at Mark Kennedy var ansatt som ny president, og at han vil tiltre ikke senere enn 1. juni 2016.

Referanser
----------

1. ↑   GeneaStar, GeneaStar person-ID schaferedwa[Hentet fra Wikidata]
2. ↑   bismarcktribune.com[Hentet fra Wikidata]
3. 1 2 3 4 5  «North Dakota Governor Edward Thomas Schafer». National Governors Association. Besøkt 26. mars 2016.
4. ↑  UPDATE: Schafer to serve as interim president at UND (Grand Forks Herald article-10. november 2015)
5. 1 2  «Edward T. Schafer». State Historical Society of North Dakota. Besøkt 26. mars 2016.
6. ↑  Dan Morgan: «Analysis from Washington»- By Dan Morgan- Secretary Schafer
7. ↑  Jalonick, Mary Clare: *Schafer hearing to be held*, The Bismarck Tribune, 12. januar 2008, besøkt 26. mars 2016: «I was talking to Gov. Schafer, and he said it'd be nice if he could be confirmed earlier so he could go to the State of the Union address as a member of the president's cabinet», Conrad said. «That's a once-in-a-lifetime opportunity.»
8. ↑  «Ed Schafer starts as UND president Friday». *www.valleynewslive.com*. Arkivert fra originalen 30. januar 2016. Besøkt 26. mars 2016.  «Arkivert kopi». Arkivert fra originalen 30. januar 2016. Besøkt 26. mars 2016.
9. ↑  «Unpacking a new president: Schafer takes over UND». *Grand Forks Herald*. Besøkt 26. mars 2016.
10. ↑  Dakota, - The University of North. «State Board of Higher Education appoints Mark Kennedy UND president | 03 | 2016 | News | UND: University of North Dakota». *und.edu*. Besøkt 26. mars 2016.

Eksterne lenker
---------------

* USDA biography of Secretary Schafer
* Videoer med Edward Schafers offentige opptredener
* North Dakota Historical Society: Edward T. Schafer

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI
 |